Държавен вестник, бр. 101, 2021 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  101
Чл. 5. (1) Доставчик, предоставил вторично 
номера по смисъла на наредбата по чл. 133а 
от Закона за електронните съобщения (ЗЕС) 
на друго предприятие, следва да осигури въз-
можност на това предприятие да предоставя 
услуги и чрез номера, пренесени в мрежата 
на доставчика.
(2) Предприятията по ал. 1, получили 
вторично номера от доставчика (вторични 
доставчици), не са част от домейна на пре-
носимост.
(3) Взаимоотношенията в процеса на 
преносимост между доставчиците по ал. 1 
и вторичните доставчици, получили номера 
от тях, се уреждат в двустранния договор за 
вторично предоставяне на номера.
Чл. 6. (1) Ползването на допълнителни 
услуги, различни от услугата, която се пре-
доставя чрез пренасяния номер или услуги в 
ценови пакет, включващи и тази услуга, не е 
пречка за пренасяне на номера.
(2) Доставчиците/вторичните доставчици 
уреждат в договора с крайните ползватели 
условията и реда, при които крайният полз-
вател може да продължи да ползва част или 
всички допълнителни услуги, които са били 
включени в ценовия пакет, преди осъществя-
ване на преносимост на номер. Доставчиците/
вторичните доставчици следва да осигурят 
равнопоставеност на крайните ползватели, 
заявили желание да продължат да ползват до-
пълнителните услуги след пренасяне на номер 
към друг доставчик, и крайните ползватели, 
които ползват единствено тези допълнителни 
услуги въз основа на сключен договор.
Чл. 7. Преносимостта не трябва да има 
отражение върху начина за номеронабиране.
Г л а в а  в т о р а
СПЕЦИАЛНИ ПРАВИЛА ПРИ ПРЕНО-
СИМОСТ НА ГЕОГРАФСКИ НОМЕРА
Чл. 8. Преносимост на географски номера 
при промяна на адреса се осъществява при 
условия, определени от доставчиците/вто-
ричните доставчици в договора с крайните 
ползватели.
Чл. 9. Осъществяването на преносимост 
при промяна на адреса не е основание за 
прекратяване на услугата „избор на оператор“ 
от страна на задълженото да я предоставя 
предприятие.
Чл. 10. Преносимост на географски номера 
при промяна на доставчика на услугата се 
прилага за:
1. отделни номера;
2. група от номера:
а) многократни абонатни номера (MSN), 
предоставени на крайни ползватели, ползващи 
ISDN основен достъп (ISDN-BRA);
б) директно набирани номера (DDI);
в) серийни номера;
г) съкратени номера.
Чл. 11. (1) Допуска се пренасяне на част или 
цяла група от номера по чл. 10, т. 2, букви „а“, 
„б“ и „в“, асоциирана с главен номер, или на 
цялата група номера по чл. 11, т. 2, буква „г“.
(2) При пренасяне на част от група номера 
по чл. 10, т. 2, букви „а“, „б“ и „в“ с главния 
номер услугите, предоставяни от даряващия 
доставчик за групата от номера, се прекратяват 
за частта от номерата, която не се пренася.
(3) При пренасяне на част или цяла група 
номера без главния номер номерата се пре-
насят като отделни.
(4) В случаите по ал. 3 номерата, които 
няма да бъдат обект на преносимост, могат 
да останат активни при даряващия доставчик 
или да се поиска тяхното деактивиране.
Чл. 12. В случай че в процеса на пренасяне 
на част от група от номера без главния номер 
се налага спиране или прекъсване на услу-
ги, ползвани при даряващия доставчик чрез 
номерата, които не са обект на преносимост, 
то прекъсването или спирането на услугите 
се осъществява в прозореца на преносимост.
Чл. 13. (1) Серийни номера без индивиду-
ални номера на линии и съкратени номера 
се пренасят като отделни номера съгласно 
използвания номерационен капацитет.
(2) При серийни номера с индивидуални 
номера на линии се допуска пренасяне на 
част или всички индивидуални номера на 
линии, вкл. номерът, определящ серията. При 
пренасяне на номера, определящ серията, не-
пренесените индивидуални номера на линии 
могат да се използват като отделни номера 
или като сериен номер с нов номер на серията.
(3) Допуска се пренасяне на индивидуал-
ни номера на линии от сериен номер като 
отделни номера.
Чл. 14. При пренасяне на номера, използ-
вани от учрежденски автоматични телефонни 
централи (УАТЦ), преносимост е възможна по 
отношение на блокове от директно набирани 
номера при следните условия:
1. при УАТЦ с капацитет от 10 номера се 
допуска преносимост само на всички номера;
2. при УАТЦ с капацитет над 10 номера 
освен пренасяне на всички номера се допуска 
и пренасяне на блокове от 10, 100 или 1000 
номера.
Г л а в а  т р е т а
ТЕХНИЧЕСКИ УСЛОВИЯ ЗА ОСЪЩЕСТ-
ВЯВАНЕ НА ПРЕНОСИМОСТ
Чл. 15. За осъществяване на преносимост 
доставчиците:
1. осигуряват възможност за пренасяне на 
ползваните от тях национално значими номера 
в мрежите от домейна на преносимост;
2. приемат в собствената си мрежа на-
ционално значими номера от домейна на 
преносимост;